Gaius Plautius Venox Hypsaeus

Gaius Plautius Venox Hypsaeus (quando natus, quandove mortuus est, nescimus) vir publicus plebeius Romanus saeculi quarti erat.

Cursus honorum
Plautius anno 347 a.C.n. primum consul creatus est, una cum Tito Manlio Torquato.  Eo anno domi forique pax erat. Semunciarium tantum ex unciario fenus factum et in pensiones aequas triennii, ita ut quarta praesens esset, solutio aeris alieni dispensata est; et sic quoque parte plebis adfecta fides tamen publica privatis difficultatibus potior ad curam senatui fuit. Levatae maxime res, quia tributo ac dilectu supersessumTitus Livius, ab urbe condita, VII 27,3.

Anno 341 iterum consulatum gessit, tum cum Lucio Aemilio Mamercino Privernate. Consules contra Privernum, Volscos Latinosque bellum gesserunt. Propter periculum Latinorum cum collega iam ante tempus a magistratu se abdicavit, ut successores eligerenturop. cit., VIII 1-3.

De denariis P. Hypsaei
Unus e nepotibus, Publius Plautius Hypsaeus, circa annum 60 a.C.n. plures denariosE. Babelon, Plautia 8-12. Crawford 420/1-2 et 422/1. Exemplar in Museo Britannico signavit in honorem consulis Gai Hypsaei, in quibus infra Iovem fulmen vibrantem et quadrigis vectum (quae figura ad triumphum alludebat) legebatur sive C.HVPSAE.COS.PREIVEalias PREIVER / PREIVI / PREIV CAPTU(M) sive C.YPSAE.COS.PRIV.CEPIT.

 Notae 

Nexus externi
Biographia brevis in pagina imperiumromanum.org (lingua Theodisca)

Categoria:Senatores
Venox Hypsaeus, Gaius